วันนี้ (7ส.ค.61) พ.ต.อ.จรุงวิทย์ ภุมมา เลขาธิการสำนักงานคณะกรรมการการเลือกตั้ง (กกต.) กล่าวถึงกรณีที่มีสมาชิกสภานิติบัญญัติแห่งชาติ (สนช.) เสนอแก้ไขพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง ในประเด็นผู้ตรวจการการเลือกตั้งว่า เบื้องต้นยังไม่เห็นร่างแก้ไขกฎหมายจาก สนช. แต่กฎหมายเดิมได้บัญญัติประกาศใช้แล้ว และระเบียบ กกต. ในประเด็นดังกล่าวก็บังคับใช้แล้วเช่นกัน ดังนั้น กกต. จะยังดำเนินการตมกฎหมายต่อไป จนกว่าจะเกิดการเปลี่ยนแปลง จึงจะมาทบทวน มิเช่นนั้นจะถือว่าละเว้นการปฏิบัติหน้าที่ ยืนยันไม่ว่ากฎหมายจะปรับเปลี่ยนยังไง ก็พร้อมปฏิบัติ